Erindi frá Vegagerðinni dagsett 16.02.2015 þar sem óskað er eftir að við gerð skipulags á Fljótsdalshéraði verði möguleikum fyrir munnum Fjarðarheiðarganga ásamt athafna - og vegsvæðum , haldið opnum á meðan ákvörðun um staðsetningu jarðganga liggur ekki fyrir . Meðfylgjandi eru loftmyndir sem sýna áætlaða staðsetningu jarðgangamunna , vega að þeim og svæða við gangamunna sem þarf vegna jarðgangagerðarinnar ásamt greinargerð um valkosti . Eftirfarandi tillaga lögð fram : Umhverfis - og framkvæmdanefnd leggur til við bæjarstjórn , að boðaður verði fundur með fulltrúum Vegagerðarinnar þar sem hugmyndir og áætlanir Vegagerðarinnar verði kynntar . Samþykkt samhljóða með handauppréttingu . Í upphafi fundar óskaði formaður eftir að bæta einu máli við dagskrána , sem er Grímsárvirkjun deiliskipulag og verður sá liður númer 19 í dagskránni . Lögð er fram tillaga að deiliskipulagi fyrir Grímsárvirkjun . Tillagan er sett fram á uppdrætti dags. 14.11.2014 og felur m.a. í sér skipulag fyrir aðveitustöð á landinu og er afmörkuð lóð fyrir hana í tillögunni . Lögð er fram tillaga að deiliskipulagi , Deiliskipulag Miðás ( suður ) og Brúnás , sem afmarkast eins og fram kemur á uppdrætti . Tillagan er sett fram á uppdrætti og í greinargerð dags. 13.05.2015 og felur í sér breytingu á deiliskipulagi fyrir suðurhluta Miðáss og Brúnáss . Málið var áður á dagskrá 15.01.2015 . Grenndarkynning hefur farið fram og engar athugasemdir borist . Eftirfarandi tillaga lögð fram : Umhverfis - og framkvæmdanefnd samþykkir framlagða tillögu og felur skipulags - og umhverfisfulltrúa að senda Skipulagsstofnun samþykkta deiliskipulagsbreytingu og auglýsa breytinguna í B-deild Stjórnartíðinda . Samþykkt samhljóða með handauppréttingu .